بە پا وێنە و دیمەنەکا، شه‌وێ ۋیەردێ جە شاره‌كا "ئه‌راك، شیراز، كرمان، گورگان، نه‌جه‌ف ئاباد، خوڕه‌م ئاوا و به‌نده‌ر عه‌باس" دیسان ئاخێز و سەرهۆردای دژ بە ڕژێمی ئیسلامی ئێرانی دەسش پنەکریان. جەماوەری ناڕازی، بە دروشمێ و هوتاف کێشای دژ بە دەسەڵاتی جە ئێران، داواکاریەکێشا بەرۋستێۋە. ۋەڵتەر، جە ٧ دیسه‌مبه‌ری ٢٠١٧، جە‌ شارو مەشهەدی ئاخێزی جەماوەری دەستش پنەکەردە بێ و هەر زوو سەراپا ئێرانیش گێرتە بێ. هێزە چەکدارەکی حکومەت و دەسەڵاتی جە ئێران بە ئار و ئاسن ڕووبەرووشا بیێبێنێۋە، سەڕەڕا کوشتەی 26 کەسا، زیاتەر جە 5 هەزار کەسیێچ دەسبەسەرێ و زیندانیێ کریێ بێنێ.
